[pic] | EUROOPA ÜHENDUSTE KOMISJON |

Brüssel 5.4.2005

KOM(2005) 114 lõplik

2005/0027 (ACC)

Ettepanek:

NÕUKOGU MÄÄRUS,

millega muudetakse määrust (EÜ) nr 827/2004 Kambodžast, Ekvatoriaal-Guineast ja Sierra Leonest pärit atlandi suursilm-tuuni impordi keelustamise suhtes ja tunnistatakse kehtetuks määrus (EÜ) nr 826/2004, millega keelatakse Ekvatoriaal-Guineast ja Sierra Leonest pärit hariliku tuuni import ja määrus (EÜ) 828/2004, millega keelatakse Sierra Leonest pärit atlandi mõõkkala import

(komisjoni esitatud)

SELETUSKIRI

Alates 14. novembrist 1997, pärast nõukogu otsuse 86/238/EMÜ[1] vastuvõtmist, on komisjon olnud Rio de Janeiros 14. mail 1966 alla kirjutatud rahvusvahelise Atlandi tuunikala kaitse konventsiooni (edaspidi “ICCATi konventsioon”) osaliseks, mida on muudetud Pariisis10. juulil 1984 alla kirjutatud konventsiooni osalisriikide täievoliliste esindajate konverentsi lõppaktile lisatud protokolliga.

ICCATi konventsioon sätestab Atlandi ookeanis ja sellega seotud meredes leiduva tuuni ja sellele lähedaste liikide kaitse ja majandamise piirkondadevahelise koostööraamistiku, asutades Rahvusvahelise Atlandi Tuunikaitse Komisjoni (edaspidi "ICCAT") ja võttes konventsiooni alal vastu soovitused kaitse- ja majandusmeetmete kohta, mis muutuvad lepinguosalistele siduvaks.

ICCAT võttis 1998. aastal vastu resolutsiooni 98-18, mis käsitleb suurte laevade poolt konventsiooni alal teostatavat teatamata ja reguleerimata tuunipüüki. Kõnealuse resolutsiooniga sätestati menetlus nende riikide kindlaksmääramiseks, kelle laevad püüavad tuuni ja sellele lähedasi liike viisil, mis vähendab ICCATi kaitse- ja majandamismeetmete tõhusust. Resolutsiooniga määrati ka kindlaks võetavad meetmed, kaasa arvatud mittediskrimineerivad piiravad kaubandusmeetmed impordikeeldude näol, et kõnealuste riikide laevad ei jätkaks sellist kalapüügitava.

Praegu on kolm ühenduses kehtivat määrust, millega on jõustatud ICCATis kaubandusmeetmete kohta vastu võetud soovitused. Need on:

- Määrus (EÜ) nr 826/2004, 26. aprill 2004, millega keelatakse Ekvatoriaal-Guineast ja Sierra Leonest pärit hariliku tuuni ( Thunnus thynnus ) importimine ja tühistatakse määrus (EÜ) nr 2092/2000,[2]

- Määrus (EÜ) nr 827/2004, 26. aprill 2004, millega keelatakse Boliiviast, Kambodžast, Ekvatoriaal-Guineast, Gruusiast ja Sierra Leonest pärit atlandi suursilm-tuuni ( Thunnus obesus ) import ja tunnistatakse kehtetuks määrus (EÜ) nr 1036/2001,[3]

- Määrus (EÜ) nr 828/2004, 26. aprill 2004, millega keelatakse Sierra Leonest pärit atlandi mõõkkala ( Xiphias gladius ) import ja tunnistatakse kehtetuks määrus (EÜ) nr 2093/2000.[4]

15.–21. novembrini 2004 New Orleansis peetud 14. eriistungil tunnustas ICCAT Kambodža, Ekvatoriaal-Guinea ja Sierra Leone püüdlusi ICCATI osutatud probleemide lahendamiseks ja soovitas lõpetada kolme kõnealuse riigi suhtes kohaldatavad piiravad kaubandusmeetmed.

ICCATi konventsiooniosalisena peaks ühendus jõustama kõnealused soovitused ühenduse õigusaktides.

Komisjon teeb ettepaneku, et nõukogu võtaks vastu lisatud ettepaneku määruse kohta, millega muudetakse määrust (EÜ) nr 827/2004 Kambodža, Ekvatoriaal-Guinea ja Sierra Leone suhtes ja tunnistatakse kehtetuks määrused (EÜ) nr 826/2004 ja 828/2004.

2005/0027 (ACC)

Ettepanek:

NÕUKOGU MÄÄRUS,

millega muudetakse määrust (EÜ) nr 827/2004 Kambodžast, Ekvatoriaal-Guineast ja Sierra Leonest pärit atlandi suursilm-tuuni impordi keelustamise suhtes ja tunnistatakse kehtetuks määrus (EÜ) nr 826/2004, millega keelatakse Ekvatoriaal-Guineast ja Sierra Leonest pärit hariliku tuuni import ja määrus (EÜ) 828/2004, millega keelatakse Sierra Leonest pärit atlandi mõõkkala import

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut,[5]

ning arvestades järgmist:

(1) Alates 14. novembrist 1997, pärast nõukogu otsuse 86/238/EMÜ[6] vastuvõtmist, on komisjon olnud Rio de Janeiros 14. mail 1966 alla kirjutatud rahvusvahelise Atlandi tuunikala kaitse konventsiooni (“ICCAT-konventsioon”) osaliseks, mida on muudetud Pariisis 10. juulil 1984 alla kirjutatud konventsiooni osalisriikide täievoliliste esindajate konverentsi lõppaktile lisatud protokolliga.

(2) ICCATi konventsioon sätestab Atlandi ookeanis ja sellega seotud meredes leiduva tuuni ja sellele lähedaste liikide kaitse ja majandamise piirkondadevahelise koostööraamistiku, asutades Rahvusvahelise Atlandi Tuunikaitse Komisjoni (edaspidi "ICCAT") ja võttes konventsiooni alal vastu soovitused kaitse- ja majandusmeetmete kohta, mis saavad lepinguosalistele siduvaks.

(3) ICCAT võttis 1998. aastal vastu resolutsiooni 98-18, mis käsitleb suurte laevade poolt konventsiooni alal teostatavat teatamata ja reguleerimata tuunipüüki. Kõnealuse resolutsiooniga sätestati menetlus nende riikide kindlaksmääramiseks, kelle laevad püüavad tuuni ja sellele lähedasi liike viisil, mis vähendab ICCATi kaitse- ja majandamismeetmete tõhusust. Resolutsiooniga määrati ka kindlaks võetavad meetmed, kaasa arvatud mittediskrimineerivad piiravad kaubandusmeetmed, et kõnealuste riikide laevad ei jätkaks sellist kalapüügitava.

(4) Resolutsiooni 98-18 vastuvõtmisest saadik on ICCAT püüki ja kauplemist käsitlevate andmete ning laevade tegevuse põhjal kindlaks teinud, et Boliivia, Kambodža, Ekvatoriaal-Guinea, Gruusia ja Sierra Leone on riigid, kelle laevad püüavad atlandi suursilm-tuuni ( Thunnus obesus ) viisil, mis vähendab selle organisatsiooni poolt võetavate kaitse- ja majandamismeetmete tõhusust.

(5) ICCAT on samuti kindlaks teinud, et Ekvatoriaal-Guinea ja Sierra Leone on riigid, kelle laevad püüavad atlandi harilikku tuuni ( Thunnus thynnus ) viisil, mis vähendab selle organisatsiooni poolt võetavate kaitse- ja majandamismeetmete tõhusust.

(6) Lisaks on ICCAT kindlaks teinud, et Sierra Leone on riik, kelle laevad püüavad atlandi mõõkkala ( Xiphias gladius ) viisil, mis vähendab selle organisatsiooni poolt võetavate kaitse- ja majandamismeetmete tõhusust.

(7) Boliiviast, Kambodžast, Ekvatoriaal-Guineast, Gruusiast ja Sierra Leonest pärineva suursilm-tuuni import on praegu määrusega (EÜ) nr 827/2004[7] keelatud.

(8) Ekvatoriaal-Guineast ja Sierra Leonest pärineva hariliku tuuni import on praegu määrusega (EÜ) nr 826/2004[8] keelatud.

(9) Sierra Leonest pärineva atlandi mõõkkala import on on praegu määrusega (EÜ)nr 828/2004[9] keelatud.

(10) Oma 14. istungil 2004 tunnustas ICCAT Kambodža, Ekvatoriaal-Guinea ja Sierra Leone püüdlusi ICCATi osutatud probleemide lahendamiseks ja soovitas lõpetada kolme kõnealuse riigi suhtes kohaldatavad piiravad kaubandusmeetmed.

(11) Seetõttu tuleks määrust (EÜ) nr 827/2004 vastavalt muuta.

(12) Määrused (EÜ) nr 826 ja 828/2004 tuleks vastavalt kehtetuks tunnistada,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 827/2004 muudetakse järgmiselt.

1. Artikli 2 lõikes 1 jäetakse välja „Kambodžast, Ekvatoriaal-Guineast ja Sierra Leonest“;

2. Artiklis 3 asendatakse „Boliiviast, Gruusiast ja Sierra Leonest“ sõnadega „Boliiviast ja Gruusiast“.

Artikkel 2

Määrused (EÜ) nr 826 ja 828/2004 tunnistatakse kehtetuks.

Artikkel 3

Käesolev määrus jõustub seitsmendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] EÜT L 162, 18.6.1986, lk 33.

[2] ELT L 127, 29.4.2004, lk 19.

[3] ELT L 127, 29.4.2004, lk 21.

[4] ELT L 127, 29.4.2004, lk 23.

[5] ELT C […], […], lk […].

[6] EÜT L 162, 18.6.1986, lk 33.

[7] ELT L 127, 29.4.2004, lk 21.

[8] ELT L 127, 29.4.2004, lk 19.

[9] ELT L 127, 29.4.2004, lk 23.